Forslag til RÅDETS AFGØRELSE om den holdning, Fællesskabet skal indtage i det associeringsråd, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Letland på den anden side vedrørende forbedring af handelsordningerne for de forarbejdede landbrugsprodukter, der er omhandlet i protokol nr. 2 til Europaaftalen mellem De Europæiske Fællesskaber og Republikken Letland

(forelagt af Kommissionen)

BEGRUNDELSE

I henhold til artikel 19 i Europaaftalen mellem De Europæiske Fællesskaber og deres medlemsstater på den ene side og Republikken Letland på den anden side, godkendt ved Rådets og Kommissionens afgørelse 98/98/EF, EKSF, Euratom af 19. december 1997 [1], fastsætter protokol nr. 2 handelsordningerne for de forarbejdede landbrugsprodukter, der er opført i protokollen. I henhold til artikel 2, stk. 1, i protokollen om tilpasning af handelsaspekterne i Europaaftalen for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Eurpæiske Union og resultaterne af landbrugsforhandlingerne under Uruguay-runden, også forbedringerne af de eksisterende præferenceordninger, godkendt ved Rådets afgørelse 1999/790/EF af 18. maj 1998 [2], er protokol nr. 2 til Europaaftalen blevet erstattet med teksten i bilag B til denne protokol.

[1] EFT L 26 af 2.2.1998, s. 1.

[2] EFT L 317 af 10.12.1999, s. 1.

Under drøftelserne af det mandat, Kommissionen havde foreslået med henblik på forbedring af landbrugsdelen i Europaaftalerne, anmodede medlemsstaterne Kommissionen om parallelt at forhandle en forbedring af markedsadgangen for forarbejdede landbrugsprodukter. Forhandlingerne skulle som retsgrundlag have de relevante bestemmelser i ovennævnte protokol nr. 2.

På baggrund af denne anmodning fra Rådet indledte Kommissionens tjenestegrene forhandlinger med Republikken Letlands delegation for at forbedre markedsadgangen.

De to parter er nået frem til en teknisk aftale, hvorefter importtold på produkter under kontingentet gensidigt afskaffes, og kontingentet forhøjes under hensyntagen til de traditionelle handelsstrømme og indrømmelserne for nye produkter.

Desuden bør den nye aftale udvides til at omfatte handel med alle de forarbejdede landbrugsprodukter.

Rådet anmodes derfor om at vedtage dette forslag til associeringsrådets afgørelse med henblik på tilpasning af protokol nr. 2.

2001/0041 (ACC)

Forslag til RÅDETS AFGØRELSE om den holdning, Fællesskabet skal indtage i det associeringsråd, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Letland på den anden side vedrørende forbedring af handelsordningerne for de forarbejdede landbrugsprodukter, der er omhandlet i protokol nr. 2 til Europaaftalen mellem De Europæiske Fællesskaber og Republikken Letland

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, stk. 2, første punktum,

under henvisning til forslag fra Kommissionen, og

ud fra følgende betragtninger:

(1) I Europaaftalen [3] oprettes en associering mellem De Europæiske Fællesskaber og deres medlemsstater på den ene side og Republikken Letland på den anden side.

[3] EFT L 26 af 2.2.1998, s. 1.

(2) I protokol nr. 2, som ændret ved protokollen om tilpasning af handelsaspekterne i Europaaftalen [4] for at tage hensyn til Republikken Finlands, Kongeriget Sveriges og Republikken Østrigs tiltrædelse af Den Europæiske Union og resultaterne af landbrugsforhandlingerne under Uruguay-runden, fastsættes handelsordningerne for forarbejdede landbrugsprodukter mellem Fællesskabet og Letland.

[4] EFT L 317 af 10.12.1999, s. 1.

(3) I henhold til artikel 1, stk. 2, i protokol nr. 2 træffer associeringsrådet navnlig afgørelse om enhver ændring af de i bilagene til denne protokol anførte toldsatser og om forhøjelse eller ophævelse af toldkontingenterne.

(4) I henhold til denne protokols artikel 2, andet led, træffer associeringsrådet også afgørelse om, at de anvendte toldsatser kan nedsættes til gengæld for nedsættelser som følge af gensidige indrømmelser i forbindelse med forarbejdede landbrugsprodukter -

TRUFFET FØLGENDE AFGØRELSE:

Eneste artikel

Den holdning, Fællesskabet skal indtage i det associeringsråd, der er oprettet ved Europaaftalen mellem De Europæiske Fællesskaber og deres medlemsstater på den ene side og Republikken Letland på den anden side vedrørende forbedring af protokol nr. 2 om den bilaterale samhandel med forarbejdede landbrugsprodukter, baseres på det udkast til afgørelse, der skal træffes af associeringsrådet, og som er knyttet til denne afgørelse.

Udfærdiget i Bruxelles, den

På Rådets vegne

Formand

BILAG

Forslag til

AFGØRELSE NR. ... /2001 TRUFFET AF ASSOCIERINGSRÅDET EF-LETLAND

om forbedring af handelsordningerne for forarbejdede landbrugsprodukter som omhandlet i protokol nr. 2 til Europaaftalen

ASSOCIERINGSRÅDET HAR -

under henvisning til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Letland på den anden side, særlig artikel 1 og 2 i protokol nr. 2, og

ud fra følgende betragtninger:

(1) I protokol nr. 2 fastsættes handelsordningerne for forarbejdede landbrugsprodukter mellem Fællesskabet og Letland.

(2) I henhold til protokollens artikel 1, stk. 2, træffer associeringsrådet navnlig afgørelse om enhver ændring af de i bilagene til protokol nr. 2 anførte toldsatser og om forhøjelse eller ophævelse af toldkontingenterne.

(3) I henhold til protokollens artikel 2, andet led, træffer associeringsrådet også afgørelse om, at de anvendte toldsatser kan nedsættes til gengæld for nedsættelser som følge af gensidige indrømmelser i forbindelse med forarbejdede landbrugsprodukter.

(4) De årlige toldkontingenter, der er nævnt i bilag I og II til denne afgørelse, bør åbnes for 2001. I betragtning af at disse årlige kontingenter først kan åbnes efter den 1. januar 2001 på en dato, der endnu ikke er fastsat, bør de nedsættes i forhold til den allerede forløbne periode -

TRUFFET FØLGENDE AFGØRELSE:

Artikel 1

Bilag I og II til protokol nr. 2 om samhandelen mellem Fællesskabet og Letland med forarbejdede landbrugsprodukter erstattes af bilag I og II til denne afgørelse.

Artikel 2

De årlige toldkontingenter for 2001, der er nævnt i bilag I og II til denne afgørelse, nedsættes i forhold til den allerede forløbne periode, idet kun hele måneder medregnes.

Artikel 3

Denne afgørelse træder i kraft den første dag i den anden måned, der følger efter vedtagelsen.

Udfærdiget i Bruxelles, den

På associeringsrådets vegne

Formand

BILAG I

Tabel 1 : Kontingenter for indførsel i Fællesskabet af varer med oprindelse i Letland

>TABELPOSITION>

Tabel 2: Told ved indførsel i Fællesskabet af varer med oprindelse i Letland

NB: Den told, der er anført i denne tabel, nedsættes med 10 %. De beløb, der skal tages i betragtning ved beregningen af de nedsatte landbrugselementer(EAR) og tillægstolden (AD S/ZR og AD F/MR) ved indførsel i Fællesskabet af varer i denne tabel, er anført i tabel 2 b) (fra 1.7.2000) i bilag 1 til Kommissionens forordning (EF) nr. 2204/1999 af 12. oktober 1999 (EFT L 278 af 28. oktober 1999, s. 775-787).

>TABELPOSITION>

Tabel 3: Grundbeløb, der skal tages i betragtning ved beregningen af de nedsatte landbrugselementer (EAR) og tillægstolden ved indførsel i Fællesskabet af varer anført i tabel 2

Basisprodukt // Mestbegunstigelsessats 1.7.2000 (EUR/100 kg)

(1) // (2)

Blød hvede // 9,504

Hård hvede // 14,752

Rug // 9,261

Byg // 9,261

Majs // 9,395

Ris, afskallet, langkornet // 26,432

Skummetmælkspulver // 118,800

Sødmælkspulver // 130,432

Smør // 189,562

Hvidt sukker // 41,928

BILAG II

Tabel 1: Kontingenter for indførsel i Letland af varer med oprindelse i Fællesskabet

>TABELPOSITION>

Tabel 2: Told af varer med oprindelse i Fællesskabet ved indførsel i Letland

NB: Tolden fastsættes til nul ved indførsel i Letland af forarbejdede landbrugsprodukter med oprindelse i Fællesskabet, som er omfattet af forordning (EF) nr. 3448/93 som ændret, og som ikke er anført i denne tabel.

>TABELPOSITION>

>TABELPOSITION>